Musikk VI: Fordjuping (30 stp)

Emne Mus B208 Interessearena (10 stp)

Målet for Mus B208 Interessearena er at studentane skal få arbeida med eit avgrensa område, t.d. eit emne, ein stil, ein sjanger eller ein arbeidsmåte som er av særleg interesse og relevans for dei. Arbeidet siktar mot at studenten kan dokumentera innsyn og forståing for særpreget i dette området av musikkfaget. Val av eit slikt studieområde utformar studenten i samspel med musikkseksjonen. Val av studieområde bør koblast opp mot arbeidet med bacheloroppgåva. Det kan vera knytt til arbeidet med hovudinstrumentet eller eit frittståande område. Innhald og arbeidsformer må godkjennast av ansvarleg faglærar i kvart tilfelle. Studiet omfattar også arbeid med utvikling på eige instrument og arbeid med å få ei breiare og djupare forståing for andre sine musikkuttrykk, m.a gjennom musikkanalyse. I tillegg må studentane delta i prosjekt og kursorganisert undervisining som musikkseksjonen legg inn i emnet.

Innhald og organisering

Arbeidet med interessearenaen kan vera både praktisk og teoretisk, og relatert til anten musikkutøving, musikkopplæring, musikk i kulturlivet, musikkhistorie og/eller musikkanalyse m.m, eller kombinasjonar av desse områda.

Studentane skal også utarbeida ein lyttevegvisar med musikkdøme og fagleg og/eller didaktisk stoff knytt til særinteressa si. Lyttevegvisaren skal omfatta arbeid med musikkhistorie og musikkanalyse og studentane må gjera grunngje valet av lyttedøme. Rammene for lyttevegvisaren blir gitt gjennom rettleiing og oppgåver. 

Studentane kan velja om dei vil arbeida meir med hovudinstrumentet eller velja eit nytt instrument/ uttrykksmedium. Studentane skal utarbeida individuell repertoarmappe (innspelingar og oversikter over eige repertoar).
Studentane vil få rettleiing etter behov, både i tilknyting til undervising og i form av oppfølging gjennom IKT-aktivitet. Undervisingsdelen av emnet kan gjennomførast som rettleiing eller som deltaking på seminar eller det kan vera eit opphald ved ein institusjon eller deltaking i ein aktivitet/prosjekt der det valde fagområdet har ein sentral plass.

Vurdering

Studentane må ha gjennomført og bestått pålagde oppgåver og prosjekt i form av ei arbeidsmappe.. Studenten skal leggja fram arbeidet med interessearenaen for medstudentar og to faglærarar.

Denne framlegginga, innlevert lyttevegvisar og ein avsluttande samtale med to faglærarar knytt til pensum og oppgåver utgjer grunnlag for avsluttande vurdering. Det blir brukt gradert karakter.

Litteratur og læremiddel

Pensum er på ca. 500 sider (CD-rom, lyttedøme, video etc. kan også vera litteratur).

100 av desse sidene er obligatoriske og 400 sider er sjølvvalde. Det obligatoiske pensumet blir fastsett av musikkseksjonen når det er klart kva for spesialområde studenten har valt. Dei 400 sjølvvalde sidene vil bli godkjende etter følgjande kriterium:

· litteratur og læremiddel må supplera det obligatoriske pensumet

· litteratur og pensum må vera knytt til det valde studieområdet 

Emne Mus B209 Bacheloroppgåve, estetikk og vitskapsteori (20 stp)

Målet for Emnet Mus B209 er at studentane kan tileigna seg eit djupare og meir heilskapleg innsyn i estetikk, vitskapsteori, forskingsmetodikk og grunnlagstenking som er særlig relevant for musikkfaget. På dette nivået skal studentane øva seg i å analysera korleis eigne og andre sine lærings- og formidlingsprosessar er knytte til kulturelle kontekstar. Dei skal og kunna reflektera over eigne og andre sine lærings- og formidlingsstrategiar og dei skal kunna visa denne kunnskapen gjennom utarbeiding av ei større Bacheloroppgåve, enten som eige FOU-arbeid, som utvikling av eige læremiddel eller kunstnerisk utviklingsarbeid. Studiet omfattar også arbeid med utvikling på eige instrument.

Innhald og organisering

Emnet inneheld ei obligatorisk innføring i estetikk, vitskapsteori, vitskapleg metode, arbeid med læremiddelutvikling, Fou-arbeid og kunsterisk utviklingsarbeid. Studentane skal også gjennomføra observasjson, vurdering og analysar av musikalsk praksis der det skal gjerast greie for grunnlagstenking og kva for ei plattform den musikalske praksisen kviler på. Mindre ekskursjonar til arenaer for kunsterisk og pedagogisk verksemd er difor lagt inn i studiet. Denne delen av studiet kan også knytast opp mot evt. arbeid med eigen pedagogisk og/eller kunstnerisk praksis.

Bacheloroppgåva er ein viktig del av arbeidet på dette emnet. Arbeidet skal vera festa i forsking/utvikling og/eller kunstnerisk utviklingsarbeid, og i arbeidet må det gjerast greie for val av vitskapleg/kunstnerisk metode. Bacheloroppgåva kan også vera utarbeiding av eit læremiddel. Læremiddelet kan vera ulike opplegg/materiell som kan brukast i musikkopplæringa (skriftleg, audio, video, digitalt). Arbeidet kan vera ei vidareføring av studentane sitt arbeid med emnet Mus B208 Interessearena.. Bacheloroppgåva skal presenterast for andre som del av undervising og formidling. Arbeid med eit større skapande prosjekt, t.d. filmmusikk blir også lagt inn i studiet.

Vurdering

På dette emnet blir avsluttande vurdering til vanleg lagt til januar. Studentane skal ha skrifteg heimeeksamen med intern sensur og munnleg eksamen med ekstern sensor.

Godkjenning

Pålagde oppgåver, deltaking på obligatoriske prosjekt m.m. må vera godkjende til fastsette fristar. 

Skriftleg eksamen

Studentane får individuell heimeeksamen med utgangspunkt i pensumet innan estetikk, vitskapsteori, forskingsmetodikk og grunnlagstenking. Gradert karakter med intern sensur som tel 30 % av samla karakter på Mus B209. 

Munnleg eksamen

· Framlegging av eiga bacheloroppgåve. Studenten skal i samtale gjera greie for korleis arbeidet har utvikla seg og kunna samtala om pensum. 

· Framføring av eit danse-/spel- og/eller songprogram på 10-15 minutt med utdrag av repertoaret som studentane har arbeidd med. Deler av programmet kan vera i gruppe/ensemble. Alternativt kan eit 10 minuttars program med eigne komposisjonar framførast. Ekstern sensur. Gradert karakter som tel 70% av samla karakter for Mus B209.. 

Litteratur og læremiddel

Pensum er på ca. 800 sider eller tilsvarande (CD-rom, lyttedøme, video etc. kan også vera litteratur). 500 av desse sidene er obligatoriske og 300 sider er sjølvvalde. Dei 300 sjølvvalde sidene vil bli godkjende etter følgjande kriterium:

· litteratur og læremiddel må supplera det obligatoriske pensumet

· litteratur og pensum må ha tilknyting til eiga bacheloroppgåve

